Pagtulong sa mga bata para manatiling matatag pagkatapos ng Grenfell - isang taon pagkatapos Paghahanda para sa mga reaksiyon sa Anibersaryo Habang papalapit tayo sa petsa na nagmamarka sa isang taon mula sa nakapanlulumong trahedya ng Grenfell Tower, ang mga bata ay matibay na papaalalahanan ng kanilang reaksiyon sa sunog at kung ano ang naramdaman nila noong panahong iyon. Paano makakatulong ang mga adulto sa mga bata na higit na maunawaan ang tungkol sa kung ano ang maaari nilang maramdaman o reaksiyon sa panahon ng anibersaryo? Ang impormasyon sa ibaba ay tinipon na sa pamamagitan ng pagbibigay ng aming mga karanasan sa pagtulong sa mga bata sa mga kalunos-lunos at nakakatakot na pangyayari at sa pamamagitan ng pagbibigay ng kaugnay na literatura at pananaliksik sa lugar na itoi. May listahan din ng mga detalye ng kontak para sa mga organisasyon na makakatulong sa katapusan para sa higit pang impormasyon. Ano ang isang 'reaksiyon sa anibersaryo'? Likas at napakakaraniwang magkaroon ng negatibong reaksiyon sa nakakatraumang anibersaryo. Kilala ito bilang 'reaksiyon sa anibersaryo:'. Gaano man kahusay subukan ng mga bata na kalimutan ang alaala at isipin lamang ang tungkol sa kanila kapag gusto nila, ang anibersaryo ay magiging malakas na paalaala. Sinasabi sa atin ng pananaliksik na ang pinakamalaking kabalisahan at pinakamataas na antas ng sintomas ng stress matapos ang trauma ay maaring maganap sa loob ng isang buwan kung saan ang trauma ay naganap. Mahalagang tandaan na hindi lahat ay makakaranas ng reaksiyon sa anibersaryo, gayunpaman, ang pag-alam kung ano ang aasahan ay maaaring makatulong. 1 | Tinipon at Pinamahagi ng Bi-borough Education Psychology Consultation Service Abril 2018 v7
Pagtulong sa mga bata para manatiling matatag pagkatapos ng Grenfell - isang taon pagkatapos Paghahanda para sa mga reaksiyon sa Anibersaryo Bakit nagaganap ang 'reaksiyon sa anibersaryo'? Ang reaksiyon sa anibersaryo ay naghuhudyat na ginagawa pa rin nating makalimot sa traumang naranasan. Ito ay normal na bahagi ng proseso sa pagdadalamhati. Hinihila tayo ng utak pabalik sa mga dating iniisip na naglalabas ng masakit na emosyon. Kahit na mayroon tayong lakas upang pangasiwaan at makaangkop nang mabuti, (kahit na sa patuloy na nakakapanlumong nakikitang paalala na ipinakikita ng Tower) maaari tayong magsimulang makaranas ng kakaibang sintomas sa mga araw o linggo bago o pagkatapos ng anibersaryo at hindi nalalaman kung ano ang nangyayari sa atin. Maaari itong magsapanganib upang alisin ang anumang pakiramdam na kayaning makalimot at kaya mahalaga sa atin na maunawaan kung paano kikilos ang ating mga isip at katawan. Anong uri ng mga reaksiyon ang maaari nating asahan? Ang pinakakaraniwang reaksiyon isang taon mula sa pangunahing trauma ay pag-uulit ng mga nararamdaman, tugon ng katawan at kaisipan na naganap sa oras ng pangyayari. Para sa lokal na komunidad na apektado ng trahedya, ang yugto ng panahon na umiinog sa anibersaryo ay malamang na magdulot ng mas malakas na alaala ng ekstraordinaryong takot at kirot na naranasan nila: pag-alaala sa mga nararamdaman ng kawalang-pag-asa, pagkabigo, pagkagulat at galit, at nakakaranas ng nanumbalik na kabalisahan sa emosyonal at pisikal. Maaring magkaroon ng matinding pagkasiphayo kaugnay ng, halimbawa, nasa pansamantalang tirahan pa rin, at ang epekto ng pakiramdam na ito ng pagbawi. Maaaring magkaroon ng maraming posibleng tagapagbunsod sa loob ng yugto ng anibersaryo, halimbawa, ang simula ng Ramadan (petsa na kukumpirmahin pero maaring 14-16 ng Mayo), ang Pampublikong Pagtatanong (ika-21 ng Mayo), at siyempre pa ang petsa mismo ng anibersaryo. Ang mga alaala ay maaring maging napakatindi at malinaw na mahirap makatulog at magpokus. Maaaring makaramdam ng kaba ang ibang tao at nerbiyosin, o maging bugnutin at magugulatin. Maaaring maramdaman ng iba na kailangan nilang mas magbantay para protektahan ang kanilang mga minamahal mula sa higit pang pagkabalisa. Paano maaring tumugon ang aking anak? Ang mga reaksiyon ng mga bata ay magkakaiba-iba sa bawat tao. Maaari silang tumugon sa hindi inaasahang paraan sa petsa ng anibersaryo. Maaari nilang asahan na makaramdam ng kalungkutan subalit sa halip ay makaramdam ng galit at pagkabigo. Maaari silang magtaka na hindi sila nakakaramdam ng anumang emosyon, at maaaring makaramdam na may kasalanan sila bilang resulta. 2 | Tinipon at Pinamahagi ng Bi-borough Education Psychology Consultation Service Abril 2018 v7
Pagtulong sa mga bata para manatiling matatag pagkatapos ng Grenfell - isang taon pagkatapos Paghahanda para sa mga reaksiyon sa Anibersaryo Maaaring makaramdam ang mga bata ng pakiramdam ng takot at pagkabalisa, o kalungkutan dahil naaalala nila ang kanilang mga pag-aari, tahanan o kaklase o mga minamahal na nawala. Maaring makaramdam ang mga bata ng pagbabalik ng labis na emosyonal na reaksiyon. Maaaring kabilang dito ang pakiramdam na kawalang-pag-asa, pagkatakot, nakakaranas ng hindi pagkatulog, pag-ihi sa higaan, bangungot at ayaw malayo sa mga miyembro ng pamilya. Maaaring mahirapan silang matulog, at ang konsentrasyon sa pag-aaral ay maaring lalong mahirap. Kayang matandaan ng ating katawan ang trauma gayundin ng utak kaya maaaring magkaroon ng mataas na tsansa na ang inyong anak ay makaranas ng ilan sa uri ng pisikal na pagkakasakit sa buong isang taon. Maaring gustong iwasan ng mga bata ang mga pangyayari, lugar, sitwasyon o mga taong konektado sa trahedyang Grenfell, dahil ang mga pakiramdam na ibinunsod ng anibersaryo ay maaaring lubhang nakakapagpabigat ng kalooban sa kanila. Ang ilan sa mga bata ay nangangailangan ng mas maraming oras, pasensiya, pang-unawa at emosyonal na suporta upang makaangkop sa panahong ito katulad ng ginawa nila agad pagkatapos ng sunog. Anong magagawa ng mga adulto para makatulong? 'Ang tungkulin natin ay bigyang-insiprasyon ang katatagan at pag-asa ng mga bata, at tulungan silang mabawi ang kanilang pagiging buo'1 Maaari itong makatulong upang makapaghanda at makapagplano nang patiuna hangga't maaari. Maglaan ng panahon upang pag-usapan ang tungkol sa papalapit na anibersaryo kasama ang mga bata - na pinag-uusapan ang tungkol sa kung ano ang maaaring mangyari at kung ano ang maari nilang maramdaman ay makakatulong para ilabas ang ilan sa pagkabalisa at presyur na nakapaligid dito. "kapag may masamang bagay na nangyari, katulad ng sunog sa Grenfell, natatandaan ng ating utak at katawan kung ano ang nangyari at ano ang naramdaman natin nang panahong iyon. Minsan ay baka mapansin mo na ang mga alaalang iyon ay maaaring hindi napakatibay, o sobrang nakakapanlumo. Subalit sa ibang pagkakataon may isang bagay na nagpapaalala sa ating utak at katawan sa nangyari - maaaring ito ay isang bagay na maliit katulad ng amoy, ingay, litrato o kahit ang salitang 'Grenfell' - at ang masasakit na alaala ay magiging napakalakas nang paulit-ulit. Maaaring para itong isang malaking alon na humahampas sa iyo. 1 James Gordon Centre for Mind-Body Medicine (2011) 3 | Tinipon at Pinamahagi ng Bi-borough Education Psychology Consultation Service Abril 2018 v7
Pagtulong sa mga bata para manatiling matatag pagkatapos ng Grenfell - isang taon pagkatapos Paghahanda para sa mga reaksiyon sa Anibersaryo Higit na malamang na maganap din ito sa mga petsang konektado sa sunog - katulad ng isang taong anibersaryo sa ika-14 ng Hunyo. Maraming tao ang mag-aalala tungkol sa kung ano ang maaaring maramdaman nila. Kahit na hindi mo na masyadong naiisip ang tungkol sa sunog, kapag lumalapit tayo sa petsa, maaring hindi mo malalaman kung ano ang mangyayari sa pakiramdam mo. Maaaring makaramdam ka ng sobrang galit at pagkabigo, o pag-aalala at pagkatakot. Maaaring makaramdam ka ng pagkamanhid at wala talagang maramdaman. Ang lahat ng pakiramdam na ito ay normal sa isang taon pagkatapos mula sa kakila-kilabot na sakuna. Mahalagang maunawaan na ang mga pakiramdam na ito ay hindi magtatagal magpakailanman - magiging mahirap na panahon ito subalit marahil ay magsisimulang kang makaramdam nang mas mabuti sa isang linggo o dalawa pagkatapos ng petsa." Maging tapat sa inyong anak. Mapapansin ng mga bata na ikaw at ang ibang pinagkakatiwalaang mga adulto sa kanilang buhay ay mas nababalisa kaysa sa dati sa buong yugtong ito. Ayos lamang na ibahagi ang ilan sa inyong mga reaksiyon at pag-aalala. Tiyakin sa kanila ang yugto ng anibersaryo ay maaring mahirap na panahon upang malampasan subalit ikaw, at sila, ay magiging maayos. Ibahagi ang inyong nararamdaman para tulungan sila na tatakan at pangalanan ang kanilang sarili. Natututo ang mga bata sa pamamagitan ng panonood sa kanilang mga magulang at makakatulong ito sa kanila na ipakita at ibahagi ang kanilang sariling emosyon. Alamin na magkakaroon ng maraming nakababalisang larawan na ipinakikitang muli sa TV, internet at social media. Subukang limitahan ang pagkalantad ng inyong anak sa nakababalisang mga eksena dahil maaaring magdagdagan ang kanilang pagkabalisa at pagkabahala. Maghanap ng mga website o mga balita na nagpapakita ng mga larawan at balita na angkop sa edad2 at himukin ang mga bata na magtanong at talakayin kung ano ang nakita nila at narinig. Tulungan ang mga bata na matutunan ang malusog at positibong paraan upang ipahayag ang kanilang sarili at ang kanilang nararamdaman sa pamamagitan ng pagsayaw, ehersisyo, isports, laro, musika, sining, pagsulat atbp. Hayaan ang mga bata na tanggapin ang petsa sa kanilang sariling paraan. Ang ilan sa mga bata ay maaring magpakita ng interes habang ang iba ay maaaring piliin na subukang hindi pansinin ang anibersaryo. Huwag pilitin ang mga bata na lumahok sa mga seremonya o memoryal, o bigyan sila ng maraming impormasyon. Kunin ang hudyat mula sa inyong anak. Walang isang tamang reaksiyon. 2 Hal. Newsround, CBBC at First News 4 | Tinipon at Pinamahagi ng Bi-borough Education Psychology Consultation Service Abril 2018 v7
Pagtulong sa mga bata para manatiling matatag pagkatapos ng Grenfell - isang taon pagkatapos Paghahanda para sa mga reaksiyon sa Anibersaryo Mga ritwal at aktibidad na makatutulong: Iniisip ng ilan na ang pagpaplano ng mga ritwal ay makatutulong - dahil ang rutina na inuulit mo ay nagmamarka sa anibersaryo. Kapag interesado ang inyong anak, alamin kung ang mga pangyayari na isinasagawa sa lokal na komunidad para alalahanin ang pangyayari kasama ang ibang mga bata at miyembro ng komunidad (katulad ng mga relihiyosong o espirituwal na seremonya). Maari itong paraan na makatutulong para palakasin ang kakayahan sa pag-angkop na kasama ang matulunging mga miyembro ng komunidad. Kabilang sa ilan sa mga ritwal na maaring makatulong sa inyong mga anak ang: Pakikinig sa isang awitin Panonood ng pelikula na magpapatawa o magpapaiyak sa kanila Pagsasama-sama ng mga kaibigan para pagsaluhan ang aktibidad katulad ng pagluluto, pagtakbo, pagbibisikleta, paggagantsilyo, pag-awit, pagsasayaw, yoga Pagbisita sa lugar na nagpapaalala sa kanila ng kanilang buhay bago ang trahedya Pagtawag sa isang tao na tumulong sa kanila pagkatapos ng trahedya Pagtatanim ng mga bulaklak o puno Pagbisita sa isang tao na tumulong agad sa pangangalaga sa kanila kasunod ng trahedya Subukang tulungan ang mga bata na isipin ang tungkol sa mga ekstraordinaryong hamon na nalampasan nila (at mo) sa nakaraang taon. Humanap ng mga paraan upang ipaalam sa mga bata ang mga bagay na napansin mo at napahalagahan, halimbawa, ang kanilang tapang, kabaitan, mapagpatawa, pagiging matulungin atbp. Subukang tulungan ang mga bata na humanap ng mga paraan para palitan ang ilan sa kanilang masasamang alaala (katulad ng pagguhit sa papel saka sa ikisan ito). Maaaring matagalan para makabawi sila sa kanilang buong katatagan, subalit pagkatapos ay magsisimula silang makabuo ng mga maliliit na alaala (halimbawa, sa pamamagitan ng pagsubok na alalahanin mula sa malayo na waring nanonood sila sa likod ng eksena), at bigyan ng pamimilian tungkol sa aling mga bahagi ng alaala ang natatandaan nila. Tanungin ang mga bata kung kaya nilang ikuwento sa iyo ang tungkol sa kanilang lakas na nabuo simula nang trahedya, o kung natatandaan nila ang isang bagay/tao o ang pagpapakita ng kabaitan na talagang nakatulong sa kanila sa taong ito. Makakatulong ito sa kanila na simulang kalimutan ang mas masakit at nakakabalisang detalye. Paalalahanan ang mga bata na ang mahirap na panahong ito ay halos laging pansamantala. Malamang na makaramdam sila nang mas mabuti sa loob ng isang linggo o dalawa at ang mga sintomas ay maglalahong mag-isa - na nalalamang mayroong liwanag sa katapusan na waring ang lagusan ay hindi nakakatakot. Kung ikaw o ang inyong anak ang nakakaranas pa rin ng kaugnay na emosyonal na pagkabahala, maaari kang humingi ng propesyonal na tulong (tingnan ang mga kontak sa ibaba). 5 | Tinipon at Pinamahagi ng Bi-borough Education Psychology Consultation Service Abril 2018 v7
Pagtulong sa mga bata para manatiling matatag pagkatapos ng Grenfell - isang taon pagkatapos Paghahanda para sa mga reaksiyon sa Anibersaryo 'Kahit ang masasamang bagay ay maaring magturo ng magagandang bagay - katulad ng pagkaunawa, pangangalaga, tapang...at paano maging maayos sa panahon ng mahihirap na panahon'3 Makatutulong na Rekurso para sa mga Bata: 'Relax ni Catherine O'Neill' (Child's Play). Ang aklat na ito ay tumutulong sa atin na kilalanin ang mga dahilan at sintomas ng stress sa buhay ng mga bata, at turuan ang mga bata kung paano harapin ang mga iyon gamit ang simple at nakakatuwang ehersisyo. 'When Something Terrible Happens' ni Marge Heegaard (Woodland Press). Ang aklat sa aktibidad sa sining para sa mga batang edad 6 - 12 taon - na lumilikha ng mga paraan para sa mga bata na siyasatin ang takot, pagkalito at inggit dulot ng mga nakakatraumang pangyayari. 'Muddles, Puddles and Sunshine' ni Winston's Wish. Isang aklat sa aktibidad na nag-aalok ng mahalagang praktikal at sensitibong suporta para sa nawalan ng minamahal na mga kabataan. 'Things That Can Help' pinagsama-sama ng Triborough EPCS. isang aklat na mapagkukunan ng mga aktibidad na nagsusulong sa kalmado, kabihasaan ng sarili at pagiging konektado para makatulong na pangasiwaan ang stress para sa mga batang may edad 5 - 16 taon. Pakisuyong hilingin sa inyong link EP kung nais mo ng karagdagang mga kopya. Mga Kontak: Mga paaralan: Ang bawat paaralan ay may link na Educational Psychologist gayundin ang link sa manggagawa ng CAMHS na nagbibigay ng pinupuntiryang suporta sa lahat ng apektadong mga paaralan. Ang Senior contact para sa mga serbisyo ng EP ay Helen.kerslake@rbkc.gov.uk at ang tagapangasiwa ng CAMHS ay David.bailey4@nhs.net. Tugon ng NHS: Ang dedikadong numero sa serbisyo ng tugon ng NHS kung saan ka makakakuha ng mga suportang serbisyo sa pangkaisipang kalusugan gayundin sa impormasyon at payo 24 oras 7 araw sa isang linggo 0800 0234 650 o email cnw- tr.spa@nhs.net. Nagbibigay ng serbisyo ng NHS sa Curve Community Centre, 4 Bard Road, W10 6TP mula Lunes hanggang Biyernes, 10am hanggang 8pm at Sabado hanggang Linggo, 11am hanggang 6pm para tulungan ang mga taong gustong makipag-usap sa isang tao tungkol sa suporta sa kalusugan ng kaisipan. 3 Marge Heegaard (1991) Kapag nangyari ang napakasamang bagay (Woodland Press) 6 | Tinipon at Pinamahagi ng Bi-borough Education Psychology Consultation Service Abril 2018 v7
Pagtulong sa mga bata para manatiling matatag pagkatapos ng Grenfell - isang taon pagkatapos Paghahanda para sa mga reaksiyon sa Anibersaryo Paano makakatulong ang Winston's Wish, ang Childhood Bereavement Network at ang iba pang organisasyon? Ang Childhood Bereavement Network website ay may direktoryo ng lokal na bukas na pag- na akses ng mga serbisyo tumutulong sa mga bata at kabataan na nawalan ng mahal sa buhay. Bilang karagdagan, ang sumusunod na mga organisasyon ay may pambansang remit para tulungan ang mga taong tumutulong sa mga bata at kabataan na naapektuhan ng kamatayan o pagkawala ng mahal sa buhay. Winston's Wish Gabay, suporta at impormasyon para sa sinumang nangangalaga sa batang nawalan ng mahal sa buhay. Nag-aalok din ang Winston's Wish ng partikular na suporta sa mga taong nawalan ng mahal sa buhay dahil sa pagpatay o pagpaslang Punong Tanggapan, 17 Royal Crescent, Cheltenham, UK, GL50 3DA. Walang bayad na Helpline: 08088 020 021 - bukas Lunes hanggang Biyernes, 9am hanggang 5pm. Pagtatanong: +44 (0) 1242 515157 Email: info@winstonswish.org.uk Child Bereavement UK Helpline ng gabay, suporta at impormasyon para sa sinumang nangangalaga sa batang nawalan ng mahal sa buhay: 0800 02 888 40 - bukas Lunes hanggang Biyernes, 9am hanggang 5pm Email: info@childbereavement.org.uk Cruse Suporta para sa nawalan ng mahal sa buhay, kasama ang isang network ng mga lokal na grupo 0844 477 9400 - bukas Lunes hanggang Biyernes, 9.30am hanggang 5pm Email: helpline@cruse.org.uk 7 | Tinipon at Pinamahagi ng Bi-borough Education Psychology Consultation Service Abril 2018 v7
Pagtulong sa mga bata para manatiling matatag pagkatapos ng Grenfell - isang taon pagkatapos Paghahanda para sa mga reaksiyon sa Anibersaryo Child Death Helpline Helpline para sa sinumang apektado ng kamatayan ng isang bata anuman ang edad 0800 282 986 The Compassionate Friends Suporta para sa mga magulang na nawalan ng mahal sa buhay na nakaranas ng pagkamatay ng anak anuman ang edad at anuman ang dahilan. Telepono: 0845 123 2304 E-mail: info@tcf.org.uk Child Line Helpline para sa mga bata para pag-usapan ang tungkol sa anumang bagay na nagpapabahala sa kanila 0800 1111 24 oras kada araw araw-araw i Na may pagsangguni sa sumusunod: i) ii) iii) iv) v) vi) Mga Reaksiyon sa Anibersaryo: Mga Resulta ng Pananaliksik, Hamblen, Friedman at Schnurr Peb 2016 Pagkaya sa mga Anibersaryo ng Trauma 12 na Susi Enero 2017 National Center for Child Traumatic Stress & Federation of Families para sa Mga Tip sa Kalusugan ng Kaisipan ng Bata para sa mga Pamilya 2003 Pagkadalubhasa sa Reaksiyon ng Anibersaryo: Pagpapatigil sa Alaala. Matthew Erlich at Lloyd Sederer 2011 5 paraan para harapin ang mga Reaksiyon sa Anibersaryo. Ellen Hendriksen Boston University's Centre for Anxiety and Related Disorders. Sityembre 2016 Mga Reaksiyon sa Anibersaryo ng Lindol sa Haiti. James Gordon. Center for Mind-Body Medicine. Enero 2011 8 | Tinipon at Pinamahagi ng Bi-borough Education Psychology Consultation Service Abril 2018 v7